મસ્જિદ બંદર સ્ટેશનમાં ઈસ્ટ-વેસ્ટને કનેક્ટ કરતા મિડલ ફૂટઓવર બ્રિજ પર અનેક ઠેકાણે તિરાડ અને ખાડા પડી ગયા છે એટલું જ નહીં, બ્રિજ પર અનેક ઠેકાણે સિમેન્ટનું પૅચવર્ક કરવામાં આવ્યું હતું એ ઊખડી ગયું છે અને સળિયા દેખાવા લાગ્યા છે. ઘણી જગ્યાએ એ પ્રૉપર અલાઇનમેન્ટમાં ન રહેતાં ચાલવા માટે મુશ્કેલી પડી રહી છે એથી બ્રિજ પરથી ચડતાં-ઊતરતાં બહુ ધ્યાન રાખવું પડે છે, નહીંતર અકસ્માતનો ભય રહે છે.